OzLabs/hebrew-wiki-articles huggingface dataset:
פורימה

{| align="left"
|

|-
|

|-
|

|}

פורימה (בלטינית: Porrima - שמה של אלה זוטרה במיתולוגיה הרומית) או γ בבתולה הוא הכוכב השני בבהירותו בקבוצת הכוכבים בתולה (אחרי ספיקה), עם בהירות נראית מדרגה 2.74.

==תכונות==
פורימה הוא כוכב כפול במרחק של כ-38 שנות אור ממערכת השמש. בני הזוג הם כוכבים כמעט זהים, המקיפים זה את זה במרחק זוויתי שנע בין 0.3 שניית קשת ועד ל-5.8 שניות קשת, ושקול למסלול עם אקסצנטריות של 0.88 ומרחק שנע מ-3.5 יחידה אסטרונומית ועד ל-70 יחידות אסטרונומיות - יותר מפי 2 מהמרחק של נפטון מהשמש. זמן ההקפה של בני הזוג זה סביב זה הוא 169 שנים. בשנת 2005 הגיעו בני הזוג לפריאסטרון ומאז הם שוב מתרחקים זה מזה. החל משנת 2020 המרחק הזוויתי ביניהם יאפשר את הפרדתם גם באמצעות טלסקופ חובבים. לזוג תנועה עצמית גדולה למדי של למעלה מחצי שניית קשת בשנה ובשל כך הוכנסו שניהם לקטלוג לויטן (תחת ציונים נפרדים). חישוב של כיוון התנועה של פורימה ושל הכוכב β בבתולה, מראה שבעוד כ-33,000 שנים הם יתקרבו עד למרחק של כשליש שנת אור או כ-18,000 יחידות אסטרונומיות זה מזה. בשל מרחקו הקטן יחסית, הוכנס הזוג גם לקטלוג גליזה לכוכבים קרובים. בשל קרבתו למישור המלקה מוסתר פורימה מדי פעם על ידי הירח ולעיתים נדירות על ידי מאדים.

===פורימה A===
פורימה A הוא הכוכב הבהיר יותר מבין השניים, אך רק במעט. זהו כוכב הסדרה הראשית לבן-צהבהב מסוג ספקטרלי F0 V. מסתו כ-1.4 מסות שמש ורדיוסו כ-2 רדיוסי שמש. טמפרטורת פניו כ-7,100 קלווין והוא מאיר בעוצמה של כמעט פי 5 מעוצמת ההארה של השמש.

===פורימה B===
פורימה B הוא הפחות בהיר מבין השניים בכ-4 מאיות של דרגת בהירות השקולות לעוצמת הארה של פי 4.7 מעוצמת ההארה של השמש. כמו פורימה A, זהו כוכב הסדרה הראשית לבן-צהבהב מסוג ספקטרלי F0 V עם מסה ורדיוס דומים מאוד לאלו של בן זוגו.

==קישורים חיצוניים==
* [http://stars.astro.illinois.edu/sow/porrima.html פורימה] באתר של ג'ים קלר
* 

==הערות שוליים==

קטגוריה:כוכבים כפולים
קטגוריה:כוכבי הסדרה הראשית מסוג F
קטגוריה:קטלוג גליזה
קטגוריה:קטלוג לויטן
קטגוריה:קבוצת הכוכבים בתולה
בנדיקטוס השמיני

בנדיקטוס השמיני, נולד בשם תיאופילאטו השני, רוזן טוסקולום (באיטלקית: Teofilatto II dei conti di Tuscolo; 980 – 9 באפריל 1024), היה אפיפיור ברומא בין השנים 1012–1024.

== ביוגרפיה ==
תיאופילאטו נולד בשנת 980 ברומא, כבן לגרגוריו הראשון, רוזן טוסקולום, ואחיינו של האפיפיור יוחנן השנים עשר. בצעירותו הוא פנה ללימודי כמורה, ועד מהרה טיפס בסולם הדרגות בכנסייה, וב-11 ביולי 1001 מונה לקרדינל על ידי האפיפיור סילבסטר השני.

לאחר מותו של קודמו סרגיוס הרביעי, נבחר תיאופילאטו כאפיפיור ב-18 במאי 1012. אולם, בנדיקטוס השמיני הוברח עד מהרה מרומא על ידי האנטי-אפיפיור גרגוריוס השישי, אשר הוכתר על ידי ג'ובאני קרסנציו ממשפחת קרסנטי, אשר שלט למעשה ברומא. בנדיקטוס השמיני, שנמלט דרך הרי האלפים לגרמניה, פנה אל היינריך השני, מלך גרמניה וביקש את הגנתו, ואכן היינריך הסכים להחזיר את בנדיקטוס השמיני לכס האפיפיור, בתמורה להכתרתו כקיסר.

לקראת סוף שנת 1013, כינס היינריך השני צבא באאוגסבורג, ועד מהרה עבר עם צבאו את הרי האלפים, תוך שהוא מלווה באשתו, המלכה קוניגונדה ובכמה אנשי דת. בהגיעו לפאביה הצטרפו אליו הבישופים וראשי הדת האחרים. ארדואינו מאיבראה, שעדיין שלט בחלקים חשובים של צפון איטליה, הציע להיכנע להיינריך, והציע אף את בניו כבני ערובה, בתנאי שהיינריך יכיר בו כמלך איטליה, אולם היינריך סירב והטיל מצור על איבראה עד לשנת 1015.

בתחילת 1014 הגיע היינריך השני לרומא, והחזיר את בנדיקטוס השמיני לכס האפיפיור. ב-14 בפברואר 1014 הכריז בנדיקטוס השמיני על היינריך השני כעל קיסר האימפריה הרומית הקדושה בבזיליקת פטרוס הקדוש. לאחר מכן קיימו השניים סינוד ברומא, ובו מינו חמישה בישופים, והוציאו צווים נגד הסימוניה, וקידמו דרכים לקיום הצניעות בקרב אנשי הדת, והורו על השבת רכוש הכנסייה. זמן קצר לאחר מכן, עבר היינריך צפונה, שם הקים את הדיוקסיה של בוביו, ולאחר מכן חגג את חג הפסחא בפאביה, ובאמצע מאי 1014 חזר לגרמניה. הוא השאיר את שלטונו של רומא על האפיפיור, ומאוחר יותר התערבה בפוליטיקה של איטליה או של מדינות האפיפיור.

בשנת 1020 נסע בנדיקטוס השמיני לגרמניה, על מנת לדון עם היינריך השני, קיסר האימפריה הרומית הקדושה על האיום הביזנטי במצוג'ורנו. בחג הפסחא הוא שהה בבמברג, וקידש שם את הקתדרלה החדשה. לאחר מכן אף ביקר במנזר פולדה, ואף קיבל אישור מהיינריך השני המאשר את תרומותיהם של קרל הגדול ואוטו הגדול לכנסייה.

בנדיקטוס השמיני פעל בכל מאודו על מנת להשיג את שביתת הנשק של אלוהים, ומאידך שכנע את היינריך השני שיכניע תחתיו את האצילים האיטלקים שחברו לביזנטים.

ב-9 באפריל 1024 מת בנדיקטוס השמיני ברומא, במקומו מונה כאפיפיור אחיו יוחנן התשעה עשר.

==קישורים חיצוניים==

* [http://www.newadvent.org/cathen/02428e.htm ערך באנציקלופדיה הקתולית] 
* 

קטגוריה:אפיפיורים איטלקים
קטגוריה:אפיפיורים במאה ה-11
קטגוריה:ילידי 980
קטגוריה:נפטרים ב-1024
גיל דור

גיל דור עם [[אחינועם ניני בפסטיבל בארדנטרפן 2014]]
גיל דור (נולד ב-12 בדצמבר 1952) הוא נגן גיטרה ישראלי הידוע בעיקר בשיתוף הפעולה ארוך הטווח כמלווה, מעבד, מפיק ומלחין שותף עם אחינועם ניני.

== ביוגרפיה ==
דור גדל בחולון. ההורים שלו היו פסנתרנים חובבים, וטיפחו את הגישה שלו ושל אחיו יובל דור למוזיקה בגיל צעיר. לאחר שלמד פסנתר אצל אחיו יובל (שהיה חבר בלהקת הכל עובר חביבי), הוא התחיל ללמוד גיטרה בבית בן עשר, תחילה כאוטודידקט, ומאוחר יותר אצל נגן הגיטרה מנשה בקיש, אצלו למד במשך שמונה שנים. שירת בלהקת פיקוד מרכז ובשנת 1972 השתתף בתוכניתה "שר מי ששר אחרון". מהתכנית הצליח השיר "האיש מן הבקעה", שצליל הגיטרה שדור מנגן בולט בו. 
כשסיים את שירותו הצבאי ב-1974, הוא נסע לבוסטון עם אשתו נטע ולמד במכללת ברקלי למוזיקה. בשנת 1975, דור עבר לניו יורק, שם למד בקווינס קולג' ועבד עד 1981.

== קריירה מוזיקלית ==
ב-1981 דור חזר לישראל, ועד מהרה עבד כנגן וגיטריסט ג'אז פעיל בסצנה המקומית. הוא ניגן גם עם שלום חנוך והשתתף כגיטריסט בהקלטות האלבום "חתונה לבנה". ב-1985 ייסד את רימון בית ספר למוסיקה, נבחר כדיקן ולימד שם, תוך המשך פעילות כנגן, אמן ג'אז ומלחין לווידאו ותיאטרון. בקיץ 1986 ו-1987 הוא סייר עם הגיטריסט אל דימיולה באירופה.
באוקטובר 1989 גיל פגש את אחינועם ניני שבאה ללמוד ברימון. מאותו רגע, פעילותו בהופעות והקלטות הייתה קשורה לפעילותיה.

הוא סייע לאחינועם ניני ולמירה עווד בהפקת השיר "עינייך" שייצג את ישראל באירוויזיון 2009.

== דיסקוגרפיה ==
=== עם אחינועם ניני ===
* אחינועם ניני/גיל דור בהופעה חיה (יולי 1991)
* אחינועם ניני גיל דור (ספטמבר 1993)
* Noa (מרץ 1994)
* Calling (מאי 1996)
* אחינועם ניני (אפריל 1997)
* אחינועם ניני & התזמורת הפילהרמונית הישראלית (אפריל 1998)
* Blue Touches Blue (מרץ 2000)
* האוסף הראשון (מרץ 2001)
* Now (ספטמבר 2002)
* Noa Gold (אוקטובר 2003)
* נועה חיים - תקליטור/DVD כפול עם רביעיית סוליס (אוקטובר 2005)
* Genes & Jeans (אפריל 2008)
* There Must Be Another Way (2009)
* Medicine (2014)

== קישורים חיצוניים ==

== הערות שוליים ==

קטגוריה:בוגרי מכללת ברקלי למוזיקה
קטגוריה:בוגרי קווינס קולג' (ניו יורק)
קטגוריה:גיטריסטים ישראלים
קטגוריה:בוגרי תיכון אילון/חדש (חולון)
קטגוריה:חברי להקת פיקוד המרכז
קטגוריה:תל אביב-יפו: אישים
קטגוריה:סגל בית הספר רימון
קטגוריה:ישראלים שנולדו ב-1952
סיטרואן סורוולט

סיטרואן סורוולט (צרפתית: Citroën Survolt) היא מכונית קונספט המוגדרת כמכונית חשמלית, מתוצרת יצרנית הרכב הצרפתית סיטרואן אשר הוצגה לראשונה בסלון המכוניות בז'נבה בשנת 2010.

==סיטרואן סורוולט==
ה"סיטרואן סורוולט" מוגדרת כמכונית חשמלית בתצורת מכונית ספורט, 2 דלתות, מתוצרת חברת סיטרואן הצרפתית.

הדגם מיוצר מסיבי פחם.

מרכב הסורוולט מגיע בשילוב של שני צבעים, סגול ואפור כהה.

תא הנוסעים של הסורוולט מעוצב כמו תא צף, עם שיבוץ של זכוכית בין קורות ההגנה המצופות כרום. 

המכונית יכולה להאיץ מ-0 ל-100 קמ"ש תוך 4.0 שניות.

המכונית הופיעה במספר משחקי וידאו, למשל ב"אספלט 6" ו"אספלט 8".<ref></ref>

== תמונות ==
<gallery mode="packed" heights="110">
קובץ:Citroen concept car - Flickr - Supermac1961.jpg
קובץ:Paris - Mondial de l'automobile 2010 - Citroën Survolt - 003.JPG
קובץ:Citroën Survolt (side).jpg
קובץ:Survolt.jpg
קובץ:Autosalon Brno 2011 (120).jpg
קובץ:Citroën Survolt en Paris 2010 - Flickr - David Villarreal Fernández (3).jpg
קובץ:Citroën Survolt (front).jpg
קובץ:Citroën SurVolt (8159274266).jpg
קובץ:Survolt2.jpg
קובץ:Festival automobile international 2011 - Citroën Survolt - 05.jpg| לוגו חברת סיטרואן על הדגם
</gallery>

==לקריאה נוספת==
* 
* 

== קישורים חיצוניים ==

* 
* 

==הערות שוליים==

סורוולט
קטגוריה:מכוניות צרפתיות
קטגוריה:מכוניות ספורט
קטגוריה:מכוניות חשמליות
קטגוריה:מכוניות עשויות סיבי פחמן
קטגוריה:מכוניות קונספט
קטגוריה:דגמי מכוניות שהושקו ב-2010
יחסי אורוגוואי–יוון

יחסי אורוגוואי–יוון הם היחסים הדיפלומטיים הרשמיים שבין הרפובליקה ההלנית לבין הרפובליקה האוריינטלית של אורוגוואי. שתי המדינות כוננו יחסים דיפלומטיים בשנת 1928. יוון מיוצגת באורוגוואי באמצעות שגרירות שהיא מחזיקה במונטווידאו, בירת המדינה. אורוגוואי מיוצגת ביוון באמצעות שגרירות שהיא מחזיקה באתונה, בירת המדינה.

== הסכמים בילטרליים ==
* הסכם תרבותי (1957, כניסתו לתוקף - 1967).
* הסכם בנושא ביטחון חברתי (1994, כניסתו לתוקף - 1997).
* הסכם על ביטול הדדי של אשרות דיפלומטיות (1994, כניסתו לתוקף - 1997).

== קישורים חיצוניים ==

* [http://www.mfa.gr/en/blog/greece-bilateral-relations/uruguay/ Greek Ministry of Foreign Affairs about the relation with Uruguay]
* [https://web.archive.org/web/20081202171701/http://www.greece.com.uy/ Greek embassy in Montevideo (in Greek and Spanish only)]
* [https://web.archive.org/web/20130604090831/http://www.fundacionmariatsakos.org/home/ Tsakos Foundation in Uruguay (contains the Honorary Consulate of Cyprus and is the official Greek Institute in Uruguay)]
* [https://web.archive.org/web/20130909190413/http://www.tsakosmonte.com.uy/index_ing.html Tsakos Industrias Navales SA]

== הערות שוליים ==
לשרוד את גיל 12

לשרוד את גיל 12 (באנגלית: Twelve and holding) הוא סרט התבגרות משנת 2005. את הסרט ביים מייקל קואסטה.

== תקציר העלילה ==
הסרט עוסק בנושאים המעסיקים מתבגרים דרך הצגתם של שלושה חברים לאחר אובדן של ילד בן גילם בשם רודי, שנשרף למוות בעת ששהה בבית עץ. אחיו התאום ג'ייקוב מחליט לחפש נקמה אחר הבריונים שגרמו לאסון בו אבד אחיו. הוא ושני חבריו מאבדים את תמימותם בעוד האנשים המבוגרים סביבם נאבקים במציאות הלא פשוטה ומנסים למצוא דרכים להדריך אותם.

==קישורים חיצוניים==
* 

* [http://www.seret.co.il/movies/s_movies.asp?MID=2402 לשרוד את גיל 12] באתר seret

קטגוריה:סרטי 2005
קטגוריה:סרטים אמריקאיים
קטגוריה:סרטי התבגרות
עונת 2002/2003 בליגה האדריאטית

עונת 2002/2003 בליגה האדריאטית הייתה העונה השנייה של תחרות לקבוצות כדורסל שהוקמה על ידי קבוצות ממדינות שהוקמו לאחר מלחמות יוגוסלביה (סלובניה - 3 קבוצות, קרואטיה - 4 קבוצות, בוסניה והרצגובינה - 3 קבוצות, סרביה ומונטנגרו - קבוצה בודדת) והשנה הצטרפה מכבי תל אביב

המשחק הראשון התקיים ב-28 בספטמבר 2002 ותחרות הסתיימה ב-5 באפריל 2003. בתחרות השתתפו 12 קבוצות. 

התחרות כללה העונה הסדירה (22 סיבובים) ושלב הפיינל פור. במקור הפיינל פור היה צריך להיערך בתל אביב. לאור המצב הביטחוני הוא הועבר לליובליאנה.

העונה הסתיימה בניצחון של זאדאר מקרואטיה.

==טבלת הליגה==
{| class="wikitable" style="text-align:right"
|-
!מיקום
!קבוצה
!משחקים
!ניצחונות
!הפסדים
!width=20|סלי זכות
!width=20|סלי חובה
!width=20|הפרש סלים
!width=20|נקודות
|- style="background:#dfd;"
| 1. || הכוכב האדום בלגרד
| 22 || 17 || 5 || 1828 || 1648 || +180 || 39
|- bgcolor="#ddffdd"
| 2. || מכבי תל אביב
| 22 || 17 || 5 || 1887 || 1629 || 258 || 39
|- bgcolor="#ddffdd"
| 3. || יוניון אולימפיה
| 22 || 17 || 5 || 1812 || 1647 || 165 || 39
|- bgcolor="#ddffdd"
| 4. || זאדאר
| 22 || 14 || 8 || 1963 || 1891 || 72 || 36
|-
| 5. || ציבונה
| 22 || 13 || 9 || 1808 || 1695 || 113 || 35
|-
| 6. || זאגרב
| 22 || 11 || 11 || 1758 || 1861 ||103-|| 33
|-
| 7. || קרקה נובו מסטו
| 22 || 11 || 11 || 1806 || 1738 || 68 || 33
|-
| 8. || פיבוווארנה ליאשקו
| 22 || 9 || 13 || 1717 || 1784 ||67-|| 31
|-
| 9. || שירוקי
| 22 || 9 || 13 || 1745 || 1773 ||28-|| 31
|-
| 10. || ספליט
| 22 || 7 || 15 || 1747 || 1877 ||130-|| 29
|-
| 11. || בוראץ נקטר
| 22 || 6 || 16 || 1824 || 1902 || 78-|| 28
|- bgcolor="#ffdddd"
| 12. || בוסנה
| 22 || 1 || 21 || 1662 || 2112 ||450-|| 23
|}

==פיינל פור==

==קישורים חיצוניים==
* [https://web.archive.org/web/20041113034010/http://sport.hrt.hr/htvsport/kosarka/02_03/goodyear.html תיאור מפורט של העונה]

קטגוריה:תחרויות כדורסל ב-2002
קטגוריה:תחרויות כדורסל ב-2003
קטגוריה:עונות בליגה האדריאטית
מורין לואיס

מורין לואיס (בצרפתית: Maureen Louys; נולדה ב-3 בנובמבר 1978) היא מנחת טלוויזיה בלגית.

==ביוגרפיה==
לואיס נולדה בלייז' והיא בוגרת תואר בתקשורת. אחותה הבכורה ברברה מגישה אף היא בטלוויזיה.

ב-2003 החלה לעבוד ב-RTBF רשת השידור הבלגית דוברת הצרפתית.

ב-2005, לצד מרסל ואנטילט, הנחתה את אירוויזיון הילדים שנערך בעיר הסלט.

בשנים 2007, 2009 ו-2011 היא הציגה את תוצאות הניקוד הבלגי בתחרות האירוויזיון.

ב-2008 החלה להגיש תוכנית ברדיו, וב-2011 החלה להנחות את הגרסה הבלגית לתוכנית הטלוויזיה The Voice.

==קישורים חיצוניים==

*[http://junioreurosong.net/hosts-2005-interview/ ראיון עם מנחי אירוויזיון הילדים 2005]

קטגוריה:מנחות טלוויזיה בלגיות
קטגוריה:ילידות 1978
Who Let the Dogs Out?

(בעברית: מי נתן לכלבים לצאת?) הוא סינגל של הצמד באהא מן מאיי בהאמה. הסינגל יצא ב-26 ביולי 2000, והוא הסינגל הראשון מתוך אלבום בעל אותו שם. הסינגל נכתב על ידי אנסלם דאגלס עבור הקרנבל של טרינידד וטובגו בשנת 1988. הסינגל היה ללהיט ראשון של הלהקה בבריטניה והיחיד של הלהקה בארצות הברית, פופולריות שגברה לאחר שהופיע בפסקול של הסרט "ראגרטס בפריז: הסרט".

הסינגל הגיע למקום ה-2 במצעד הפזמונים הבריטי והגיע למקומות גבוהים במצעדי פזמונים באוסטרליה וניו זילנד ואף הגיע לארבעים הגדולים (Top 40) בארצות הברית. הסינגל היה ה-4 הנמכר ביותר בבריטניה במהלך שנת 2000 עם כ-715,000 עותקים, והמשיך להיות אחד הסינגלים הנמכרים ביותר באותו עשור, אף שלא הגיע למקום הראשון. הוא זכה בפרס גראמי להקלטת הדאנס הטובה ביותר בשנת 2001.

בסקר שערך מגזין הרולינג סטון בשאלה מהם 20 השירים המעצבנים ביותר, נבחר השיר למקום השלישי. הוא דורג במקום ה-8 בסקר של אותו מגזין שביקש לבחור את השירים הגרועים ביותר של שנות ה-90.

== רקע וכתיבה ==
את השיר כתב הפזמונאי אנסלם דאגלס, והוא הופק על ידי סטיב גרינברג, מייקל מנגיני. חבר הלהקה דייסון נייט אמר כי: "השיר נכתב במקור על ידי אנסלם דאגלס, שהיה צריך גם להוציא את השיר כסינגל רשמי שלו, אך לבסוף הוא הוענק לנו, והוא הפך לסינגל הראשון שלנו מתוך האלבום השישי שלנו שנשא את שמו Who Let the Dogs Out."

== וידאו קליפ ==
הווידאו קליפ הנלווה שיצא לסינגל הועלה לאחר 10 שנים מצאתו המקורית של הסינגל, בשנת 2010, לערוצו של אחד ממעריצי הלהקה. בווידאו קליפ ניתן לראות את הלהקה רוקדת לצלילי השיר בשילוב רקדניות ורקדנים רבים, באיים טרופיים. הווידאו קליפ הפך לנצפה ביותר של הלהקה: נכון לספטמבר 2017, צבר למעלה מ-26 מיליון צפיות.

== מיקומי שיא ==
הסינגל זכה להצלחה בינלאומית והצליח בשיאו להגיע לראשי מצעדים רבים, בבריטניה הצליח השיר להגיע למקום ה-2.

== נתוני מכירות ==
{| class="wikitable sortable"
|-
!מדינה
!תאריך
!מכירות
|-
!אוסטרליה (ARIA)
|פלטינה
|70,000
|-
!בריטניה (BPI)
|פלטינה
|715,000
|}

== קישורים חיצוניים ==

* [https://www.cbc.ca/radio/day6/canada-s-flood-map-failures-jeopardy-s-new-champ-so-long-payless-shoes-and-more-1.5110560/how-a-missing-wikipedia-entry-for-who-let-the-dogs-out-led-to-a-nine-year-hunt-for-answers-1.5110629 How a missing Wikipedia entry for Who Let the Dogs Out led to a nine-year hunt for answers] – כתבה על סרט הדוקו "מי הוציא את הכלבים?" שמתחקה אחר מקור השיר, באתר CBC Radio

== הערות שוליים ==

קטגוריה:שירים באנגלית
קטגוריה:שירים על כלבים
קטגוריה:שירים עם נושאים פמיניסטיים
קטגוריה:סינגלים שהגיעו למקום הראשון בניו זילנד
קטגוריה:זוכי פרס גראמי להקלטת הדאנס הטובה ביותר
הסכם אי-תוקפנות

הסכם אי-תוקפנות (באנגלית: Non-aggression pact), הסכם אי-התקפה או הסכם נייטרליות הוא הסכם בין שתי מדינות או יותר, בו החותמות על ההסכם מתחייבות להימנע מפעולות צבאיות אחת כנגד השנייה.

לעיתים המונחים "הסכם אי-תוקפנות" ו"הסכם נייטרליות" משמשים במובנים שונים זה מזה, כשהסכם אי-תוקפנות (או הסכם אי-התקפה) מתייחס להסכם הכולל התחייבות של מדינה שלא לתקוף את המדינה השנייה, בעוד הסכם נייטרליות מכיל גם התחייבות שלא לתמוך במדינה שלישית הנלחמת נגד המדינה השנייה.

הסכמי אי-תוקפנות היו צורה נפוצה של הסכמים בינלאומיים בשנות ה-1920 וה-1930, אך השימוש בהם כמעט פסק בעקבות מלחמת העולם השנייה. כיוון שהיישום של הסכמי אי-תוקפנות תלוי רק ברצונן הטוב של המדינות החתומות עליו, אימצה הקהילה הבינלאומית לאחר מלחמת העולם השנייה נורמה של הסכמי ביטחון קיבוציים מרובי-משתתפים, כמו ההסכמים שביסודם של נאט"ו, ANZUS, SEATO וברית ורשה.

דוגמה להסכם אי-תוקפנות הוא הסכם ריבנטרופ–מולוטוב שנחתם בשנת 1939 בין ברית המועצות לבין גרמניה הנאצית, הסכם שהחזיק מעמד עד לפלישת הצבא הגרמני לברית המועצות במסגרת מבצע ברברוסה בשנת 1941.

מחקרים שנעשו הראו שסיכוייהן של מעצמות להיכנס לעימות צבאי נגד מדינות עמן הן חתומות על הסכמי אי-תוקפנות, גבוה מהסיכוי שלהן להיכנס לעימות כזה נגד מדינות עמן אין להן כל הסכם שהוא.

תוקפנות אסורה לפי מגילת האומות המאוחדות, לפיכך כל המדינות החברות באומות המאוחדות נמצאות תחת התחייבות הסכמית להימנע מפעולות תוקפנות (בפועל היו מקרים רבים של הפרה של איסור זה).

== רשימה של הסכמי אי-תוקפנות ==
* אמנת לונדון (1518)
* הסכם אי-התוקפנות הסובייטי-ליטאי (1926)
* הסכם אי-התוקפנות והבוררות היווני-רומני (1928)
* הסכם אי-התוקפנות הסובייטי-אפגני (1931)
* הסכם אי-תוקפנות סובייטי–פיני (1932)
* הסכם אי-התוקפנות הסובייטי-לטביאני (1932)
* הסכם אי-התוקפנות הסובייטי-אסטוני (1932)
* הסכם אי-התוקפנות הסובייטי-פולני (1932)
* הסכם אי-התוקפנות הסובייטי-איטלקי (1933)
* הסכם אי-התוקפנות הרומני-טורקי (1933)
* הסכם אי-התוקפנות הטורקי-יוגוסלבי (1933)
* הסכם אי-התוקפנות הגרמני-פולני (1934)
* הסכם הסיוע ההדדי הצרפתי-סובייטי (1935)
* ברית סעדאבאד (1938)
* הסכם בלד (1938)
* הסכם אי-התוקפנות הגרמני-בריטי (1938)
* הסכם אי-התוקפנות הגרמני-דני (1939)
* הסכם אי-התוקפנות הגרמני-אסטוני (1939)
* הסכם אי-התוקפנות הגרמני-לטביאני (1939)
* הסכם ריבנטרופ–מולוטוב (1939)
* הסכם אי-התוקפנות האנגלו-תאילנדי (1940)
* הסכם אי-התוקפנות ההונגרי-יוגוסלבי (1940)
* הסכם אי-התוקפנות הסובייטי-יוגוסלבי (1941)
* הסכם הנייטרליות הסובייטי-יפני (1941)
* הסכם אי-התוקפנות הגרמני-טורקי (1941)

*
קלי פרסטון

קלי פרסטון (באנגלית: Kelly Preston; 13 באוקטובר 1962 – 12 ביולי 2020) הייתה שחקנית ודוגמנית אמריקאית, הייתה אשתו של השחקן ג'ון טרבולטה.

==ביוגרפיה==
קלי פרסטון נולדה בשם קלי קָמָלֵלֵהוּאָה סמית (Kelly Kamalelehua Smith) בהונולולו שבהוואי. שמה האמצעי פירושו בפולינזית "גן פרחי ברזילי". אמה, לינדה, הייתה מנהלת מרכז בריאות הנפש ואביה, שעבד בחברה חקלאית, טבע כאשר פרסטון הייתה בת שלוש. אמה נישאה בשנית לפיטר פלציס, מנהל כוח אדם, שאימץ אותה לאחר מכן. יש לה אח-למחצה בשם כריס.
בגיל חמש עברה עם הוריה לעיראק וכן התגוררה תקופה מסוימת באדלייד שבאוסטרליה. היא התגלתה על ידי צלם אופנה בגיל שש עשרה באוסטרליה והחלה להופיע במספר מודעות פרסום. לאחר שובה להוואי החלה לימודים במכינה בהונולולו ולמדה דרמה ותיאטרון באוניברסיטת דרום קליפורניה.

כאשר הייתה בת 17, היא נבחנה לתפקיד הראשי בסרט "הלגונה הכחולה" אך הפסידה לברוק שילדס. את תפקידה הראשון בטלוויזיה קיבלה ב-1980, בסדרת המשטרה "הוואי חמש-אפס", בעונה האחרונה שלה. בשנת 1982 שיחקה במספר פרקים באופרת הסבון "קפיטול" ברשת CBS.

בין תפקידיה הבולטים בקולנוע, שיחקה בסרטים "תאומים", "ג'רי מגווייר", "מצאת החמה עד צאת הנשמה" ו"הקדוש מכולם".

בשנת 2003 שיחקה בסרט "דיילת בעננים". באותה השנה שיחקה בסרט שובר הקופות "מה שבחורה רוצה". בשנת 2004 הופיעה בקליפ של השיר She Will Be Loved של להקת מארון 5. בשנת 2005 גילמה אמא גיבורת על בסרט הילדים "תיכון בהיי", ובשנת 2008 שיחקה בסרט "המעגל העשירי" המבוסס על ספר מאת ג'ודי פיקו. ב-2010 היא שיחקה את אמה של מיילי סיירוס בסרט הדרמה "השיר האחרון". בטלוויזיה היא שיחקה בין היתר בסדרות "ג'ואי", "מדיום" ו-"CSI סייבר".

בנוסף שימשה כדוברת של חברת מוצרי הטיפוח ניוטרוג'ינה.

== חיים אישיים ==
פרסטון הייתה נשואה לשחקן קווין גייג משנת 1985. השניים התגרשו לאחר שנתיים ב-1987. בנוסף, הייתה לה מערכת יחסים קצרה עם ג'ורג' קלוני. לאחר מכן הייתה מאורסת לצ'ארלי שין ב-1990, אך הקשר הסתיים לאחר שירה בה בזרוע בטעות.

את ג'ון טרבולטה הכירה בעת צילומים לסרט "המומחים" בשנת 1987. השניים נישאו בפריז בספטמבר 1991 בטקס שניהל כומר סיינטולוג (בני הזוג חברים בדת הסיינטולוגיה) ומכיוון שטקס נישואין כזה לא הוכר בארצות הברית, נישאו בשנית בפלורידה, שנה לאחר מכן. בשנת 1992 נולד בנם הבכור, ג'ט, שאובחן כאוטיסט ונפטר כתוצאה מהתקף אפילפטי בגיל 16, במהלך חופשת חג מולד משפחתית. בשנת 2000 נולדה בתם אלה בְּלוּ, ובנובמבר 2010 נולד בן נוסף, בנג'מין.

פרסטון נפטרה ב-12 ביולי 2020 לאחר מאבק של שנתיים במחלת סרטן השד, 11 שנים לאחר מות בנה, ג'ט.

== פילמוגרפיה ==

==קישורים חיצוניים==

* 

* 

==הערות שוליים==

קטגוריה:שחקניות קולנוע וטלוויזיה אמריקאיות
קטגוריה:דוגמניות אמריקאיות
קטגוריה:בוגרות אוניברסיטת דרום קליפורניה
קטגוריה:בוגרי אוניברסיטת דרום קליפורניה
קטגוריה:זוכי פרס פטל הזהב: שחקנים
קטגוריה:אמריקאיות שנפטרו מסרטן השד
קטגוריה:אמריקאיות שנולדו ב-1962
קטגוריה:אמריקאים שנולדו ב-1962
קטגוריה:אמריקאיות שנפטרו ב-2020
קטגוריה:אמריקאים שנפטרו ב-2020
קטגוריה:סיינטולוגים
מפרץ ווד

מפרץ ווד (באנגלית: Wood Bay) הוא מפרץ גדול, התחום בכף ג'ונסון וקרחון הטייס מצפון, וכף וושינגטון מדרום, לאורך חופה של ארץ ויקטוריה, אנטארקטיקה.

==היסטוריה==
גילה את המפרץ קפטן ג'יימס קלארק רוס, מן הצי המלכותי, שקרא לו על שם לויטננט ג'יימס פ. ל. ווד מן הספינה "ארבוס" (1826).

==קישורים חיצוניים==
* [https://geonames.usgs.gov/apex/f?p=gnispq:5:0::NO::P5_ANTAR_ID:16764 מפרץ ווד] באתר Geographic Names Information System .

ווד
יבגני זנן

יבגני זנן (נולד ב-5 בפברואר 1998 בסנקט פטרבורג, שברוסיה) הוא שחמטאי ישראלי בדרגת רב-אמן.

נכון לנובמבר 2021, מדורג במקום ה-13 בישראל לפי מד כושר.

==ביוגרפיה==

עלה לישראל בשנת 2010, התגורר בבאר שבע ולמד במקיף א' באר שבע. משחק בליגה הלאומית מאז שנת 2011: תחילה כחבר מועדון באר שבע, אחר כך כנציג את מועדון אליצור פתח תקווה, ומשנת 2016 כחבר מועדון ראשון לציון.

בשנת 2009 זכה באליפות אירופה עד גיל 12.

==הישגים בולטים==
* 2009 - בגיל 11, חלק את המקום הראשון באליפות רוסיה עד גיל 12, לאחר שצבר 7 נקודות מ-9 אפשריות
* 2009 - זכה באליפות אירופה עד גיל 12, כנציג רוסיה, לאחר שצבר 7 נקודות מ-9 אפשריות
* 2010 - בגיל 12, צבר 4 נקודות מ-9 באליפות ישראל הכללית, שנערכה בחיפה, אפשריות וניצח את אלוף ישראל לשעבר, נתן בירנבוים
* 2011 - בגיל 13, זכה במקום הראשון באליפות ישראל עד גיל 14, שנערכה בפתח תקווה, לאחר שצבר 7.5 נקודות מ-9 אפשריות
* 2011 - השתתף במשחקי הליגה הלאומית בקבוצת מועדון באר שבע, וצבר 7.5 נקודות מ-11 אפשריות. סיים בתיקו עם אלוף ישראל באותה שנה, רב-אמן ויטלי גולוד
* 2016 - היה שותף לזכייתה של ישראל באליפות אירופה עד גיל 18 לקבוצות, שנערכה בסלובניה
* 2016 - בגיל 18, היה ממצטייני הליגה הלאומית, לארח שצבר 8 נקודות מ-10 אפשריות וניצח, בין היתר, את רבי האמנים אילן מנור ואליק גרשון, לשעבר אלוף ישראל
* 2017 - היה שותף מרכזי לזכייתו של מועדון השחמט ראשון לציון בגביע המדינה, לאחר שצבר 4.5 מ-5 נקודות וניצח, בין היתר, את רבי האמנים בוריס קנצלר ואלון גרינפלד, לשעבר אלוף ישראל
* 2017 - סיים במקום תשיעי בתחרות בסרביה, לאחר שצבר 6.5 מ-9 אפשריות, כולל ניצחון וארבע תוצאות תיקו מול רבי-אמנים.

==קבלת דרגות בינלאומיות==
* 2009 - אמן פיד"ה
* 2017 - אמן בינלאומי
* 2020 - רב-אמן.

==מבחר תחרויות בהן השתתף==
* אליפויות ישראל בשנים: 2014, 2016 ו-2018
* אליפות אירופה בשחמט 2015.

==קישורים חיצוניים==

==הערות שוליים==

קטגוריה:רבי-אמנים ישראלים
קטגוריה:עולים בשנות ה-2010
קטגוריה:אלופי אירופה עד גיל 12 בשחמט
קטגוריה:ישראלים ילידי רוסיה
קטגוריה:חברי נבחרת הנוער של ישראל בשחמט
קטגוריה:בוגרי תיכון מקיף א' (באר שבע)
קטגוריה:ישראלים שנולדו ב-1998
קרחון אוויאייטור

קרחון אוויאֵייטוֹר (באנגלית: Aviator Glacier) הוא קרחון עמק גדול באזור חוף בורכגרווינק של ארץ ויקטוריה, שבאנטארקטיקה.

אורכו של הקרחון עולה על 96 קילומטרים; ורוחבו עולה על 8 קילומטרים.

הקרחון זורם לכיון דרום, לאורך צידו המערבי של רכס מאונטניר.

הקרחון נשפך אל מפרץ ליידי ניונס בין כף זיבאלד וכף הייס, שם הוא יוצר את לשון קרחון אוויאייטור.

== היסטוריה ==
=== גילוי ומיפוי הקרחון ===

הקרחון צולם מן האוויר בידי קפטן ו. מ. הוקס מצי ארצות הברית, בטיסה ההיסטורית הראשונה מניו זילנד אל מצר מקמרדו ב-17 בדצמבר 1955. 

ניסיון לסייר בקרחון במסוק ולהנחית עליו משלחת של משלחת הסקר הגאולוגי האנטארקטי של ניו זילנד נכשל, כשה"USS Glacier" ניזוק בלחץ קרח בדצמבר. 

=== מקור השם ===

שמו של הקרחון ניתן לו על ידי משלחת הסקר הגאולוגי האנטארקטי של ניו זילנד, אשר הגיעה אל הקרחון בעונת המחקר (הקיץ האנטארקטי) 1958–1959, כמחווה לעבודתם המסוכנת של טייסים ושאר אנשי צוות תעופה במבצעי הסיור, המחקר והמדע באנטארקטיקה. "אווירייטור" משמעו באנגלית "טייס", כמחווה נוספת לעבודת הטייסים ניתן גם לקרחון פיילוט שמו - באנגלית פיילוט משמעו "טייס".

== לשון קרחון אוויאייטור ==
לשון קרחון אוויאייטור באנטארקטיקה היא שלוחה לכיוון הים מקרחון אוויאייטור אל תוך ים רוס, בין מפרץ ווד ומפרץ ליידי ניונס לאורך החוף של ארץ ויקטוריה.

לשון הקרח הצפה הזאת משתרעת אל תוך המים לאורך כ-25 קילומטרים. שמה ניתן לה בהמלצת הוועדה המייעצת לשמות אנטארקטיים (US-ACAN) ביחס לקרחון אוויאייטור.

== קישורים חיצוניים ==

* [https://geonames.usgs.gov/apex/f?p=gnispq:5:::NO::P5_ANTAR_ID:776 קרחון אוויאייטור] באתר הסקר הגאולוגי של ארצות הברית
* [https://data.aad.gov.au/aadc/gaz/scar/search_names_action.cfm?search_text=694&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR קרחון אוויאייטור] באתר הגאזט האנטארקטי המשווה SCAR של ממשלת אוסטרליה
* [http://distancebetween.info/aviator_glacier מחשבון מרחקים - המרחק מקרחון אוויאיטור לאתרים סמוכים]

==הערות שוליים==

אוויאייטור
אוויאייטור
יחסי בחריין–צרפת

יחסי בחריין–צרפת (בערבית: العلاقات البحرينية الفرنسية, בצרפתית: Relations entre Bahreïn et la France) הם היחסים הדיפלומטיים הרשמיים בין ממלכת בחריין ובין הרפובליקה הצרפתית.

== יחסים מדיניים ==
בחריין מעוניינת ביחסים עם צרפת עקב יצירת קשריה החזקים עם המערב במסגרת הרצון שלה להציג את עצמה בתור ממלכה ליברלית ומקבלת. 

בשנת 2012 קבעו מנהיגי שתי המדינות ועידות שיערכו באחת משתי המדינות כל פעם למען שותפות לטווח הארוך. חלק מהוועידות המתוכננות התקיימו: אחת בנובמבר 2013 במנאמה ואחת בנובמבר 2015 בפריז. מתוכננת ועידה נוספת בנובמבר-דצמבר 2017 במנאמה.

בחריין מנסה להעיד על עוצמת יחסיה עם צרפת בכך שהיא שולחת אנשים רמי דרג לכנסים בינלאומיים רבים שמארגנת צרפת. כנסים אליהם שלחה בחריין רמי דרג הם למשל: הכנס על הפלישה למוסול, אחד ממעוזיה האחרונים של המדינה האסלאמית, באוקטובר 2016, או ועידת פריז לשלום במזרח התיכון, בינואר 2017.

צרפת מתערבת לעיתים קרובות מאוד בנושא זכויות האדם בבחריין לעיתים קרובות ומנסה להידבר עם הממשלה בנוגע אליו.

== ייצוג ==
* צרפת מיוצגת בבחריין בדרג השגרירות באמצעות שגרירות שהיא מחזיקה בעיר הבירה מנאמה.
* בחריין מיוצגת בצרפת בדרג השגרירות באמצעות שגרירות שהיא מחזיקה בעיר הבירה פריז.

== ביקורים רמי דרג ==
הנשיא ניקולא סרקוזי ערך ביקור רשמי במנאמה ב-11 בפברואר 2009, כאשר הוא הנשיא הצרפתי הראשון שמבקר בבחריין מאז שנת 1990. שר הסחר הצרפתי מתיאס פקל ביקר בבחריין ב-21 בינואר 2016.

מלך בחריין ביקר בצרפת שלוש פעמים: 2012, 2014 ו-2015, בכל אחת מהפעמים הנשיא התארח אצל נשיאי צרפת פרנסואה הולנד וניקולא סרקוזי בהתאמה בארמון האליזה.

== קישורים חיצוניים ==
* [https://www.diplomatie.gouv.fr/fr/dossiers-pays/bahrein/relations-bilaterales/ France and Bahrain, France Diplomatie]

== הערות שוליים ==
משה אלופי

כדורי לשר העבודה יגאל אלון]]
משה אלופי (23 בספטמבר 1912 – 26 בינואר 1999) היה ראש המועצה האזורית גליל התחתון בין השנים 1953–1976.

==ביוגרפיה==
משה אלופי נולד בשם משה לאופגס, בעיר ורשה, פולין. לאחר עלייתו לישראל עיברת את שמו ל"אלופי". הוא היה נצר למשפחת חסידי ראדזימין מצד אביו יצחק ולמשפחת "מתנגדים" מצד אמו רחל. אביו היה יצרן טקסטיל ותעשיין, אמו הייתה בתו של ראש הקהילה בעיר פלוצק, ועבדה בתור עקרת בית. למשה היו חמישה אחים ואחיות. כשהיה בן 12 נפטרה אמו ממחלה, אביו התחתן בשנית ומשה עבר להתגורר עם דודתו.

אלופי למד ב"חדר" וב"תלמוד תורה", ומגיל 12 עד 16 בישיבה התיכונית "תורת חיים". בגיל 16 עזב את הישיבה, הצטרף לתנועת "השומר הצעיר", היה פעיל עלייה אצל יצחק גרינבוים (חבר הפרלמנט הפולני) והושפע ממנו. בשנת 1932, בגיל עשרים, הצטרף להכשרה בעיר סלונים. בשנת 1934 התגייס לצבא הפולני, שירת כתותחן כשנתיים וחצי ולאחר מכן שב לוורשה.

ב-1937 נשא לאישה את רניה לבית בנק. באוגוסט 1939, עם פרוץ מלחמת העולם השנייה, גויס לצבא הפולני. כבר בתחילת המלחמה נפל בשבי הגרמנים, שם עבר התעללויות, איבד את ראייתו בעינו השמאלית ולבסוף נמלט מהשבי והגיע לביאליסטוק. אחרי זמן מה עבר לגרודנו, שם התמנה לנציג הוועדה הממשלתית לטיפול בפליטים. משה ורניה סירבו לקבל אזרחות רוסית, לכן הוגלו למחנה עבודה בארכנגלסק בו שהו שלוש שנים.

ב-1943 פורק המחנה והיהודים נשלחו לסמרקנד, שם נולדה בתם הבכורה שנפטרה בגיל שנתיים ממחלה. אלופי הואשם בפעילות ציונית ונשלח לכלא. הוא ברח מהכלא ועבר עם רעייתו לטג'יקיסטן, משם ללובלין ולאחר מכן לרומניה, שם עסק בפעילות עלייה של "השומר הצעיר" ובנוסף סייע בהצלת יהודים במתן אישורי עלייה לארץ ישראל דרך ארגון הג'וינט. אביו, אחיו ואחיותיו נספו בשואה.

באוקטובר 1945 עלו אלופי ורעייתו לישראל, באוניה "טרנסילבניה" והצטרפו לחבריו של משה בקיבוץ אילון, אותם הכיר עוד מתקופת ההכשרה בפולין. בקיבוץ אילון נולדו לזוג שתי בנות: פנינה ואביחיל. בתקופת שהותם בקיבוץ היה אלופי אחראי על מטעי הקיבוץ ופעיל בתחום התרבות.

בשנת 1952 עזב עם משפחתו את הקיבוץ, והעתיק את מגוריו למושב שרונה שבגליל התחתון. בשרונה נולדה בתו השלישית, אילה. כעבור זמן קצר נתמנה למרכז וגזבר המושב.

===יו"ר המועצה האזורית===
בשנת 1953 מונה אלופי לראשות המועצה האזורית של הגליל התחתון.

בשנת 1973 הקים אלופי ועדה לפיתוח הגליל התחתון, שתכננה כיצד להכפיל את האוכלוסייה ביישובים. ממשלת ישראל הקצתה תקציב מיוחד לכך, ולאחר קבלת התקציב החל אלופי בתוכניות בינוי ופיתוח, הקים מוסדות חינוך ומבני ציבור, והקים את משרדי המועצה האזורית בכדורי.

בנובמבר 1976 מינה מנכ"ל משרד הפנים חיים קוברסקי את אלופי ליושב ראש ועדה קרואה שתנהל את המועצה המקומית מגדל, לאחר שזו נקלעה לקשיים וקריסת תשתיות, שנבעו מחובות כבדים. הוא כיהן בתפקיד זה עד לפברואר 1980.

בשנת 1996 הוענק לאלופי אות "יקיר הגליל התחתון".

אלופי התגורר עד אחרית ימיו במושב שרונה, היה בעל משק חקלאי, בו עסק בגידול עופות ומטעי פרי.

{| align=center
|<gallery widths="250px" heights="200px" perrow="2">
 קובץ:פגישה במגדל עם חברת עמידר.pdf|פגישה במושבה מגדל עם חברת עמידר
 קובץ:עם שר הבריאות ויקטור שם טוב בכפר חיטים (1).pdf|עם שר הבריאות ויקטור שם טוב בכפר חיטים
 </gallery>
|}

==קישורים חיצוניים==

קטגוריה:אנשי המושב
קטגוריה:ישראלים ילידי פולין
קטגוריה:ראשי המועצה האזורית הגליל התחתון
קטגוריה:שרונה (מושב): אישים
קטגוריה:ישראלים שנולדו ב-1912
קטגוריה:ישראלים שנפטרו ב-1999
מיס צרפת

סימון בריליה, מיס צרפת 1934
מיס צרפת היא תחרות יופי הנערכת מדי שנה בצרפת. התחרות התקיימה לראשונה ב-1920 וחדלה להתקיים בין השנים 1941–1946 עקב מלחמת העולם השנייה.

ב-1947 חודשה התחרות, כל מחוז בצרפת שולח נציגה לתחרות הארצית, לאחר תחרות מקומית במחוז. הזוכה בתחרות מייצגת את מדינתה בתחרות מיס תבל, וסגניותיה נשלחות לייצג את מדינתן בתחרויות מיס עולם ומיס אינטרנשיונל.

התחרות משודרת מדי שנה בטלוויזיה בערוץ TF1. הבחירה נעשית באמצעות חבר שופטים המורכב בדרך כלל מאנשים ידועים מתחום התקשורת, הבידור והספורט, ומאחוז מסוים של הקולות שהתקבלו על ידי הצופים בית.

המשתתפות בתחרות נדרשות להיות רווקות וללא ילדים, ולהתנשא לגובה 1.70 מטר לפחות.

סילבי טלייה, מיס צרפת 2002, החליפה ב-2010 את ז'נבייב דה פונטנה כבעלת הזיכיון ונשיאמ ארגון מיס צרפת.

ב-19 בדצמבר 2020, נבחרה אמנדין פטי למיס צרפת 2021, וכסגניתה הראשונה נבחרה אפריל בנאיום , שמוצא אביה הוא ישראלי. עקב מוצאה המשפחתי של אפריל בנאיום, נפוצו כלפיה אמירות אנטישמיות ואנטי-ישראליות ברשתות החברתיות. כתגובה לכך, שר הפנים הצרפתי הביע זעזוע, ונציגת השר לענייני אזרחות ביקשה לנקוט בהליכים משפטיים. בסופו של דבר הוגשה תלונה בנושא זה.
 כחמישה חודשים לאחר מכן, ב-17 במאי 2021, נעצרו שמונה בגירים (ארבעה גברים וארבע נשים) וקטין אחד, בקשר לפרשה זו באשמת "עלבונות ציבוריים על רקע מוצא אתניות, גזע או דת". משפטם נפתח ב-22 בספטמבר 2021, וצוין כי העונש המרבי עומד על שנת מאסר אחת וקנס בסך 45,000 אירו. בהמשך, ב-3 בנובמבר 2021, הורשעו שבעה מתוך השמונה שהועמדו לדין.

==הזוכות==
{| class="wikitable"
|-
! שנה
! זוכה
|-
| 1928
| ריימונד אליין
|-
| 1954
| ז'קלין ביר
|-
|1980
| פטריסיה ברזיק
|-
| 1992
| לינדה ארדי
|-
| 1998
| סופי תלמן
|-
| 1999
| מרבה גלנטר
|-
| 2001
| אלודי גוסיה
|-
| 2002
| סילבי טלי
|-
| 2004
| לטיציה בלגר
|-
| 2006
| אלכסנדרה רוזנפלד
|}

==קישורים חיצוניים==

* 

==הערות שוליים==

*
קטגוריה:תחרויות יופי לנשים
קטגוריה:נשים בצרפת
עונת 2003/2004 בליגה האדריאטית

עונת 2003/2004 בליגה האדריאטית הייתה העונה השלישית של תחרות לקבוצות כדורסל. בתחרות השתתפו קבוצות מהמדינות הבאות: סלובניה - 4 קבוצות, קרואטיה - 4 קבוצות, בוסניה והרצגובינה - 2 קבוצות, סרביה ומונטנגרו - 4 קבוצה.

המשחק הראשון התקיים ב-4 באוקטובר 2003 ותחרות הסתיימה ב-18 באפריל 2004. בתחרות השתתפו 14 קבוצות. 

התחרות כללה העונה הסדירה (26 סיבובים) ושלב הפיינל פור. 

העונה הסתיימה בניצחון של רפלקס מסרביה ומונטנגרו.

==טבלת הליגה==
{| class="wikitable" style="text-align:right"
|-
!מיקום
!קבוצה
!משחקים
!ניצחונות
!הפסדים
!width=20|סלי זכות
!width=20|סלי חובה
!width=20|הפרש סלים
!width=20|נקודות
|- style="background:#dfd;"
| 1. || ציבונה
| 26 || 20 || 6 || 2242 || 1984 || 258 || 46
|- style="background:#dfd;"
| 2. || רפלקס
| 26 || 19 || 7 || 2187 || 1945 || 242 || 45
|- style="background:#dfd;"
| 3. || יוניון אולימפיה
| 26 || 18 || 8 || 2173 || 2050 || 123 || 44
|- style="background:#dfd;"
| 4. || הכוכב האדום
| 26 || 18 || 8 || 2250 || 2168 || 82 || 44
|-
| 5. || בודוצ'נוסט פודגוריצה
| 26 || 16 || 10 || 2307 || 2235 || 72 || 42
|-
| 6. || פיבוווארנה ליאשקו
| 26 || 15 || 11 || 2084 || 2010 || 74 || 41
|- style="background:#fdd;"
| 7. || קרקה נובו מסטו
| 26 || 14 || 12 || 2116 || 2091 || 25 || 40
|-
| 8. || זאדאר
| 26 || 13 || 13 || 2277 || 2217 || 60 || 39
|-
| 9. || ספליט
| 26 || 10 || 16 || 2118 || 2226 ||108-|| 36
|-
| 10. || סלובן ליובליאנה
| 26 || 9 || 17 || 1923 || 2083 ||160-|| 35
|-
| 11. || זאגרב
| 26 || 9 || 17 || 2023 || 2134 ||111-|| 35
|-
| 12. || שירוקי
| 26 || 8 || 18 || 2004 || 2128 ||124-|| 34
|- style="background:#fdd;"
| 13. || בוראץ נקטר
| 26 || 8 || 18 || 2065 || 2229 ||164-|| 34
|- style="background:#fdd;"
| 14. || לובצ'ן צטיניה
| 26 || 5 || 21 || 2000 || 2269 ||269-|| 31
|}

==פיינל פור==

==קישורים חיצוניים==
* [https://web.archive.org/web/20041112231926/http://sport.hrt.hr/htvsport/kosarka/03_04/goodyear.html תיאור מפורט של העונה]

קטגוריה:תחרויות כדורסל ב-2004
קטגוריה:תחרויות כדורסל ב-2003
קטגוריה:עונות בליגה האדריאטית
ארנבת ים שחורה

ארנבת ים שחורה (שם מדעי: Aplysia vaccaria) הידועה גם בשם ארנבת הים השחורה של קליפורניה היא מין בסדרה של ארנבות ים, ומין חילזון הגדול ביותר שידוע.

== תפוצה ==
ארנבת הים השחורה חיה בצפון מזרח האוקיינוס השקט של קליפורניה ובאחה קליפורניה ומקסיקו כולל מפרץ קליפורניה.

== תיאור ==
ארנבת ים שחורה יכולה לגדול לגודל רב מאוד, והארנבת הים השחורה הגדולה ביותר שנודעה אי פעם הייתה באורך של 99 ס"מ כשהיא זחלה, ושקלה קרוב ל-14 ק"ג. 

לא כמו מינים רבים אחרים במשפחה, ארנבת ים שחורה אינה יכולה לפלוט דיו.

== תזונה ==
כמו כל המינים במשפחה גם ארנבת ים שחורה היא צמחונית. ארנבת ים שחורה אוכלת אצות חומות וקלפ, מה שנותן לארנבת ים הזאת את הצבע הכהה מאוד.

== גלריה ==
<gallery>
Aplysia vaccaria.jpg|
Black Sea Hare - San Pedro, CA - April, 2011 - K C Gass photo.jpg|
</gallery>

== קישורים חיצוניים ==

קטגוריה:אחורני-זימים
קטגוריה:בעלי חיים באוקיינוס השקט
קטגוריה:בעלי חיים ימיים במפרץ קליפורניה
קטגוריה:בעלי חיים ימיים באמריקה המרכזית
לוקה שקד

לוקה פירנסקו-שקד (ברומנית: Luca Firanescu-Shaked; נולדה בשנת 1985) היא דוגמנית עבר ושחקנית רומנייה-ישראלית שהתגיירה.

==קורות חיים==
נולדה בשם רלוקה פירנסקו (ברומנית: Raluca Firanescu) ברומניה, ולמדה לתואר בתקשורת ויחסי ציבור. במהלך הפקת אופנה במולדתה, הכירה את הפרסומאי הישראלי ספי שקד, ובגיל 21 עברה להתגורר עמו בישראל.

ב-2008 הייתה הדוגמנית הראשית של מעצבת שמלות הערב גליה להב. באותה שנה הצטלמה לאחד מתוך 8 שערים שונים של כתב העת הישראלי "בלייזר".

בשנת 2009 היא הובילה את קמפיין בגדי הים של הרשת הישראלית "אפרודיטה" ושימשה כפרזנטורית של החברה הישראלית לניתוחים אסתטיים "אמריקן לייזר". הצטלמה לפרסומת לקאווה בברצלונה ולקמפיינים של טאג וומן ומישל מרסייה, וכן נבחרה להוביל קמפיין בינלאומי של בגדי הים של מורנה.

היא הובילה קמפיינים למותגים ישראלים כמו "גוטקס" ו"אירוקה".

היא דגמנה גם בניו יורק וגרמניה ועבדה עבור חברות בינלאומיות כמו פאקו רבאן ומרקס אנד ספנסר. שקד נבחרה לקמפיין הבינלאומי של לוריאל פריז, והובילה את הקמפיינים העולמיים של טריומף אינטרנשיונל, נוקיה, Wash & Go ועוד.

ב-2010 הצטלמה למגזין בגדי הים של "בלייזר". ב-2011 הצטלמה שוב לכתב העת הישראלי "בלייזר".

כשחקנית היא הופיעה בסדרה "אבודים באפריקה" מבית yes. הופיעה בתפקידים אורחים בסדרות "חשופים" ו"עממיות".

ב-2013 היא שיחקה בסרט "השורד" בבימויו של שמעון שי, לצד משה איבגי.

== חיים אישיים ==
מתגוררת יחד עם בן זוגה ספי שקד בישראל. בעבר התגורר הזוג גם בפורטוגל. 

בראיון שהעניקה באוגוסט 2013 הכריזה כי סיימה תהליך גיור רפורמי.<ref></ref>

== קישורים חיצוניים ==

* 
* 
* 
* 
* 
* 

==הערות שוליים==

קטגוריה:דוגמניות ישראליות
קטגוריה:דוגמנים ישראלים
קטגוריה:שחקניות קולנוע וטלוויזיה ישראליות
קטגוריה:דוגמניות רומניות
קטגוריה:עולות בשנות ה-2000
קטגוריה:עולים בשנות ה-2000
קטגוריה:עולים לא-יהודים
קטגוריה:ישראליות ילידות רומניה
קטגוריה:ישראלים ילידי רומניה
קטגוריה:שחקני קולנוע וטלוויזיה ישראלים
קטגוריה:דוגמנים רומנים
קטגוריה:גרות ישראליות
קטגוריה:גרים
קטגוריה:ישראליות שנולדו ב-1985
קטגוריה:ישראלים שנולדו ב-1985
אריק סלובאקן

אריק סלובאקן (בנורווגית: Erik Solbakken; נולד ב-17 בנובמבר 1984) הוא מנחה טלוויזיה נורווגי.

==ביוגרפיה==
סלובאקן נולד בדרום נורווגיה ולמד עיתונאות באוניברסיטת וולדה.

הוא החל לעבוד ברשות השידור ב-2004 ושם הגיש מספר תוכניות טלוויזיה לילדים וביניהם את תוכנית חידון הילדים "Krem Nasjonal"[https://www.nettavisen.no/nyheter/han-er-nrks-nye-wonderboy/2730610.html].

ב-2010 הוא הנחה את האירוויזיון, ב-2011 הנחה את תחרות הריקודים "Eurovision Young Dancers"[https://tv.nrk.no/program/mkmf09000011/eurovision-young-dancers-2011] ואת משחק הטלוויזיה "Popstokk" ובאותה שנה ביצע את הדיבוב הנורווגי של טינטין בסרט הרפתקאות טינטין: תעלומת החד-קרן[https://www.vg.no/rampelys/film/i/oX6B0/her-gir-spielberg-solbakken-tintin-sveisen].

==קישורים חיצוניים==

* [https://web.archive.org/web/20190306044821/https://www.plan-b.no/solbakken]

קטגוריה:מנחי האירוויזיון בנורווגיה
קטגוריה:מנחי טלוויזיה נורווגים
קטגוריה:נורווגים שנולדו ב-1984
אינגבילד ברין

אינגבילד ברין (נולדה ב-18 במרץ 1961) היא עיתונאית ומגישת חדשות נורווגית.

==ביוגרפיה==
ברין נולדה בעיר ווס שבנורווגיה, בתחילת הקריירה שלה עבדה ככתבת בעיתון מקומי וסיימה תואר במדעי המדינה באוניברסיטת אוסלו.

ב-1984 החלה לעבוד ברדיו הממלכתי הנורווגי.

מ-1990 ועד 1992 החלה לשמש ככתבת הטלוויזיה הנורווגית בסטוקהולם ומ-1996 ועד 1999 עבדה כנציגת הטלוויזיה הנורווגית בוושינגטון הבירה.

בנוסף היא הגישה תקופה את "Dagsrevyen" מהדורת חדשות הערב הנורווגית התוכנית הנצפית במדינה.

באירוויזיון 1996 שמשה ברין בתפקיד המנחה.

אחותה היא העיתונאית הרבורג ברין.

==קישורים חיצוניים==

* 
* [https://www.allkunne.no/framside/biografiar/b/ingvild-bryn/85/1224/ Ingvild Bryn], allkunne 

==הערות שוליים==

קטגוריה:מנחי האירוויזיון בנורווגיה
קטגוריה:מנחות טלוויזיה נורווגיות
קטגוריה:עיתונאים נורווגים
קטגוריה:עיתונאיות
קטגוריה:מגישות חדשות
קטגוריה:בוגרי אוניברסיטת אוסלו
קטגוריה:נורווגיות שנולדו ב-1961
קטגוריה:נורווגים שנולדו ב-1961
מרלן שארל

מרלן שארל (בגרמנית: Marlene Charell; נולדה ב-27 ביולי 1944) היא רקדנית, זמרת ומנחה גרמנייה.

שארל גדלה בהמבורג ולמדה ריקוד מגיל צעיר ובגיל שש השתתפה במופע אקרובטיקה בקרקס, ב-1966 היא החלה להופיע כרקדנית במופעים בקזינו בלאס וגאס ומגזין וראייטי נתן לה את הכינוי "מיס רגליים ארוכות".

ב-1972 היא החלה להופיע בתוכנית ב-BBC.

ב-1983 הנחתה את תחרות האירוויזיון שנערך באותה שנה במינכן.

ב-2006 ו-2007 הנחתה את פסטיבל המוזיקה השווייצרית שנערך בציריך, בנוסף היא עוסקת בצדקה ועובדת עם ארגון "SOS Children's Villages" העוסק בזכויות הילד.

ב-1971 נישאה לשחקן רוגר פפיני ולהם בת אחת.

==קישורים חיצוניים==

* 

* [http://www.eurovision.de/news/escmoment/Marlene-Charell-Ich-war-schachmatt,marlenecharell109.html כתבה על מארלן שארל], באתר האירוויזיון

קטגוריה:זמרות גרמניות
קטגוריה:רקדניות גרמניות
קטגוריה:מנחי האירוויזיון בגרמניה
קטגוריה:גרמנים שנולדו ב-1944
אנג'לה ריפון

אנג'לה ריפון (באנגלית: Angela Rippon; נולדה ב-12 באוקטובר 1944) היא עיתונאית ומגישת טלוויזיה ורדיו בריטית.<ref></ref> ריפון הגישה תוכניות חדשות ברדיו ובטלוויזיה בדרום מערב אנגליה לפני שעבר להגיש מהדורת חדשות בBBC, והפכה למגיש קבוע ב-1975. היא הייתה העיתונאית הראשונה שקיבלה תפקיד קבוע בהגשת חדשות הטלוויזיה הלאומית של ה-BBC, ומגישת החדשות השלישית שהופיעה בשידורים ארציים בטלוויזיה הבריטית. 

==ביוגרפיה==
ריפון נולדה בפלימות', שבדרום-מערב אנגליה למשפחה ממעמד הפועלים. אביה שירת בחיל הנחתים המלכותי ולקח חלק במלחמת העולם השנייה ואמה הייתה תופרת. לאחר שעזבה את בית הספר בגיל שבע עשרה החלה לעבוד כעורכת ב-ITV.

בגיל 21 היא החלה את הקריירה הטלוויזיונית שלה בסניף של ה-BBC האזורי. ב-1975 הוצע לה להגיש מהדורת חדשות ארצית בערוץ, ובכך הפכה לאישה הראשונה שעשתה זאת. בין האירועים שסיקרה במסגרת עבודתה בערוץ נכללה חתונתם של הנסיך צ'ארלס והנסיכה דיאנה.

ב-1977 היא הנחתה את האירוויזיון שנערך בלונדון.

ב-1967 נישאה לבעלה וב-1989 הם נפרדו.

בשנת 2018, ריפון הגישה את הסיקור חי של חתונתם של הנסיך הארי ומייגן מרקל עבור ערוץ שבע באוסטרליה לצד מייקל אושר ומליסה דויל . <ref></ref> <ref>https://www.inside7.com.au/swm-news/royal-wedding-live-across-the-screens-of-seven </ref>

באוגוסט 2023, הוכרז שהיא תשתתף בסדרה העשרים ואחת של Strictly Come Dancing, למעלה משלושים שנה לאחר שהנחתה את הגרסה המקורית של התוכנית Come Dancing . ריפון, שמלאו לה 79 בזמן שהשתתפה בסדרה, היא המתמודדת הוותיקה ביותר בתולדות התוכנית. <ref></ref>

=== פרסים ===
בשנת 2004 קיבלה ריפון את אות מסדר האימפריה הבריטית.

== חיה האישיים ==
ב-1967, בגיל 22, היא נישאה לכריסטופר דר אשר עובד בתור מהנדס.<ref name="gale">"Angela Rippon," Contemporary Authors Online, Detroit: Gale, (2008) Gale Biography In Context</ref> לא היו להם ילדים והם נפרדו ב-1989 והתגרשו מאוחר יותר. <ref></ref> ריפון אמרה שסיום נישואיה היה כואב מאוד, ושמעמד הסלבריטאי שלה אחד מהסיבות לגירושים. <ref></ref> היו לה מערכות יחסים ארוכות טווח לאחר מכן, אבל היא שמחה להיות רווקה. <ref></ref> <ref></ref>

==קישורים חיצוניים==

== הערות שוליים ==

קטגוריה:עיתונאיות בריטיות
קטגוריה:מגישות חדשות
קטגוריה:מנחות טלוויזיה בריטיות
קטגוריה:שדרניות רדיו וטלוויזיה
קטגוריה:מנחי האירוויזיון בממלכה המאוחדת
קטגוריה:מסדר האימפריה הבריטית
קטגוריה:BBC: אישים
קטגוריה:בריטיות שנולדו ב-1944
קטגוריה:בריטים שנולדו ב-1944
עונת 2004/2005 בליגה האדריאטית

עונת 2004/2005 בליגה האדריאטית הייתה העונה הרביעית של תחרות לקבוצות כדורסל. בתחרות השתתפו קבוצות מהמדינות הבאות: סלובניה - 4 קבוצות, קרואטיה - 5 קבוצות, בוסניה והרצגובינה - 2 קבוצות, סרביה ומונטנגרו - 5 קבוצה.

המשחק הראשון התקיים ב-6 באוקטובר 2004 ותחרות הסתיימה ב-1 במאי 2005. בתחרות השתתפו 16 קבוצות. 

התחרות כללה העונה הסדירה (30 סיבובים) ושלב פלייאוף בהשתתפות שמונה קבוצות. 

העונה הסתיימה בניצחון של המופארם מסרביה ומונטנגרו.

==טבלת הליגה==
{| class="wikitable" style="text-align:right"
|-
!מיקום
!קבוצה
!משחקים
!ניצחונות
!הפסדים
!width=20|סלי זכות
!width=20|סלי חובה
!width=20|הפרש סלים
!width=20|נקודות
|- style="background:#dfd;"
| 1. || המופארם
| 30 || 22 || 8 || 2591 || 2426 || 165 || 52
|- bgcolor="#ddffdd"
| 2. || פרטיזן בלגרד
| 30 || 20 || 10 || 2539 || 2386 || 153 || 50
|- bgcolor="#ddffdd"
| 3. || הכוכב האדום בלגרד
| 30 || 20 || 10 || 2489 || 2260 || 229 || 50
|- bgcolor="#ddffdd"
| 4. || יוניון אולימפיה
| 30 || 20 || 10 || 2480 || 2348 || 132 || 50
|- bgcolor="#ddffdd"
| 5. || רפלקס
| 30 || 20 || 10 || 2422 || 2302 || 120 || 50
|- bgcolor="#ddffdd"
| 6. || ציבונה
| 30 || 19 || 11 || 2560 || 2334 || 226 || 49
|- bgcolor="#ddffdd"
| 7. || זאדאר
| 30 || 19 || 11 || 2491 || 2320 || 171 || 49
|- bgcolor="#ddffdd"
| 8. || בוסנה סרייבו
| 30 || 18 || 12 || 2425 || 2395 || 30 || 48
|-
| 9. || פיבוווארנה ליאשקו
| 30 || 16 || 14 || 2224 || 2108 || 116 || 46
|-
| 10. || סלובן ליובליאנה
| 30 || 15 || 15 || 2352 || 2356 ||4- || 45
|- bgcolor="#ffdddd"
| 11. || שיבנקה שיבניק
| 30 || 11 || 19 || 2310 || 2516 ||206- || 41
|-
| 12. || זאגרב
| 30 || 11 || 19 || 2404 || 2547 ||143- || 41
|-
| 13. || שירוקי
| 30 || 9 || 21 || 2208 || 2459 ||251- || 39
|- bgcolor="#ffdddd"
| 14. || בודוצ'נוסט פודגוריצה
| 30 || 9 || 21 || 2323 || 2540 ||217- || 39
|- bgcolor="#ffdddd"
| 15. || ספליט
| 30 || 6 || 24 || 2284 || 2476 ||192- || 36
|-
| 16. || הליוס
| 30 || 5 || 25 || 2171 || 2500 ||329-|| 35
|}

==פלייאוף==
המשחקים נערכו בהיכל פיוניר, בלגרד.

==קישורים חיצוניים==
* [https://web.archive.org/web/20041112233204/http://sport.hrt.hr/htvsport/kosarka/04_05/goodyear.html תיאור מפורט של העונה]

קטגוריה:תחרויות כדורסל ב-2004
קטגוריה:תחרויות כדורסל ב-2005
קטגוריה:עונות בליגה האדריאטית
רעידת האדמה בצ'יאפס (2017)

פניה נייטו נואם ב-9 בספטמבר 2017 באזור שנפגע ברעידה.
ב-7 בספטמבר 2017 בשעה 23:49 (לפי שעון מקסיקו) אירעה רעידת אדמה במקסיקו בעוצמה של 8.1 בסולם מגניטודה לפי מומנט ובעומק של כ-69.7 קילומטרים. מוקד הרעש היה לחופה של מדינת צ'יאפס שבמקסיקו, כ-87 קילומטרים מדרום לעיר פיחיחיאפן .

לפי דיווחים רשמיים של הרשויות ישנם 216 הרוגים. בנוסף, הרעש גרם למספר מבנים בבירתה של מקסיקו, מקסיקו סיטי, לרעוד, מה שגרם לאנשים להתפנות מן העיר. מלבד מוקד הרעש נמדדו לפחות שישה רעשי משנה בעוצמה של מעל 5.0 בסולם מגניטודה לפי מומנט.

זו רעידת האדמה ההרסנית ביותר שהתרחשה במקסיקו מאז רעידת האדמה במקסיקו סיטי (1985), השנייה בעוצמתה מאז רעידת האדמה במקסיקו (1787), והחזקה ביותר שנרשמה בעולם בשנת 2017.

כשבועיים לאחריה הכתה במקסיקו רעידת אדמה נוספת, הפעם בפואבלה.

==קישורים חיצוניים==

* 

==הערות שוליים==

2017
צ'יאפס
לירון עמרם

לירון עמרם (נולד ב-27 במרץ 1988) הוא מוזיקאי וזמר ישראלי, השר בסגנון המוזיקה האלקטרונית והפופ, בשילוב שירה תימנית מסורתית.

==ביוגרפיה==
לירון עמרם נולד וגדל בפתח תקווה. הוא בנו של הזמר אהרן עמרם. למד במדרשית נעם והחל לנגן בגיל 15 מוזיקת רוקנרול ופאנק. שירת בצה"ל כלוחם בגולני, ולמד בישיבות עתניאל ושיח יצחק. לאחר שהשתחרר מצה"ל ביצע שירים של אביו בעיבודים מודרניים. ב-2014 הוא החל להופיע עם ההרכב "לירון עמרם והפנתרים".

ב-2015 נבחר כאמן האלטרנטיבי של מאקו לשנת תשע"ה. ב-2016 הוציא את שירו "חלום ישן", שהושמע רבות בתחנות הרדיו, והיה לשיר המושמע ביותר בשנת תשע"ז בתחנת גלגלצ. לאחריו הוציא את הסינגל "תמיד אותו סיפור" שאותו כתב, הלחין ועיבד.

בפברואר 2018 הוציא את שירו "ים של דמיונות", סינגל רביעי מתוך אלבום הבכורה. במאי 2018 זכה בפרס הישג השנה לתגלית השנה של אקו"ם לשנת 2017.

אלבום הבכורה שלו, "חלום ישן", יצא בסוף 2018. באותה השנה הקליט מחדש את השיר "Galbi" של עפרה חזה, עבור אלבום המחווה קול הנשמה: שרים עפרה חזה. בשנת 2019 יצר והקליט יחד עם מיקה קרני את הסינגל "ליפול לשיגעון". בפברואר 2020 הוציא את הסינגל "למה את שותקת".

ב-18 באפריל 2021 יצא סינגל ראשון במסגרת יעלה ויבוא - פרויקט המחווה לשירי יורם טהרלב ואותו ביצע עמרם עם אודיה. אודיה מבצעת את שיר שביצעה במקור שרה בדישי, ועמרם מבצע שיר שביצעה חוה אלברשטיין למילותיו של טהרלב.

ב-3 באוגוסט 2021 הוציא את הסינגל "גלים".<ref></ref>

ב-19 בפברואר 2023 הוציא את הסינגל "פלורנטין" יחד עם פלד. ב-8 באוגוסט הוציא את הסינגל "דיכאון של קיץ".

ב-14 באוגוסט 2024, עמרם הוציא שיר בשם "אין לאן ללכת" שכתב, הלחין והפיק מוזיקלית בעצמו. השיר נכתב בתחילת שנת 2024 בהשראת התקופה המורכבת בעקבות מתקפת הפתע על ישראל.<ref></ref>

== דיסקוגרפיה ==

* 2018: חלום ישן

==קישורים חיצוניים==

* ניר גורלי, [http://www.kan.org.il/Podcast/item.aspx/?pid=50 חלום ישן - לירון עמרם], פודקאסטים באתר כאן.
* 
* אורי זר אביב, [https://timeout.co.il/לבי-במזרח-לירון-עמרם-מביא-את-המוזיקה-הע/ לבי במזרח: לירון עמרם מקרב לבבות בעזרת המוזיקה התימנית], 17 בדצמבר 2014, באתר טיים אאוט תל אביב
* 
* 
* 
* 
* 
* 
* 
* 

==הערות שוליים==

קטגוריה:זמרים ישראלים
קטגוריה:זוכי פרס אקו"ם
קטגוריה:בוגרי מדרשית נעם
קטגוריה:בוגרי ישיבת עתניאל
קטגוריה:פורבס 30Under30: ישראל
קטגוריה:זמרים ישראלים ממוצא תימני
קטגוריה:ישראלים שנולדו ב-1988
M656

M656 היא משאית כבדה, בעלת הנעה 8x8, תוצרת קונצרן הרכב פורד, ארצות הברית, אשר יוצרה בין השנים 1968–1969. הדגם הוזמן על ידי צבא ארצות הברית.

דגם הפורד "M656" היה חלק מפרויקט "XM543E2" אשר נבחן בשנת 1964.

דגם הפורד "M656" היה חלק ממשימת MGM-31 Pershing.

מדגם "M656" יוצרו כ-500 יחידות.

==גרסאות סדרת M==
* ארגז מטען סגור (cargo truck) (פורד M656)
* ארגז מטען פתוח (tractor) (פורד M757)
* ואן (van) (פורד M791)

== תמונות ==
<gallery mode="packed" heights="110">
קובץ:M791 van.png| משאית מסוג "van", מדגם "פורד M791" (שרטוט)
קובץ:M757 tractor.png |משאית פורד מדגם M757" tractor" (שרטוט)
קובץ:M656 cargo truck.png |משאית מסוג "cargo truck", מדגם "פורד M656" (שרטוט)
</gallery>
<gallery mode="packed" heights="180">
קובץ:Launch of Pershing IA (26 Oct 1976).png|משאית פורד M656 בזמן שיגור MGM-31 Pershing
קובץ:Pershing 1a.png|משאית פורד M656 באתר שיגור הטיל
</gallery>
<gallery mode="packed" heights="130">
קובץ:ITTM 2014 Teuchern 504 (2).jpg |משאית פורד M656
קובץ:PTS PS (Pershing 1a).png |משאית פורד M656
קובץ:BCC (Pershing 1a).png|משאית פורד M656
קובץ:AN TRC-80 Radio Terminal Set (Pershing 1a).png|משאית פורד M656
</gallery>

==ראו גם==
* פרשינג (טיל)

== קישורים חיצוניים ==

==הערות שוליים==

קטגוריה:רכבי פורד
קטגוריה:משאיות
קטגוריה:משאיות פורד
קטגוריה:כלי רכב צבאיים
קטגוריה:כלי רכב שהושקו ב-1968
קטגוריה:כלי רכב אמריקאיים
קטגוריה:צבא ארצות הברית - כלי רכב
עונת 2005/2006 בליגה האדריאטית

עונת 2005/2006 בליגה האדריאטית הייתה העונה החמישית של תחרות לקבוצות כדורסל. בתחרות השתתפו קבוצות מהמדינות הבאות: סלובניה - 4 קבוצות, קרואטיה - 3 קבוצות, בוסניה והרצגובינה - 2 קבוצות, סרביה ומונטנגרו - 5 קבוצה.

המשחק הראשון התקיים ב-8 באוקטובר 2005 ותחרות הסתיימה ב-23 באפריל 2006. בתחרות השתתפו 14 קבוצות. 

התחרות כללה העונה הסדירה (26 סיבובים) ושלב פלייאוף בהשתתפות שמונה קבוצות. 

העונה הסתיימה בניצחון של ז'לזניק מסרביה ומונטנגרו, בפעם השנייה בתולדות המועדון

==טבלת הליגה==
{| class="wikitable" style="text-align:right"
|-
!מיקום
!קבוצה
!משחקים
!ניצחונות
!הפסדים
!width=20|סלי זכות
!width=20|סלי חובה
!width=20|הפרש סלים
!width=20|נקודות
|- style="background:#dfd;"
| 1. || פרטיזן בלגרד
| 26 || 20 || 6 || 2189 || 1996 || 193 || 46
|- bgcolor="#ddffdd"
| 2. || הכוכב האדום בלגרד
| 26 || 19 || 7 || 2083 || 1886 || 197 || 45
|- bgcolor="#ddffdd"
| 3. || ז'לזניק
| 26 || 18 || 8 || 2054 || 1896 || 158 || 44
|- bgcolor="#ddffdd"
| 4. || ציבונה
| 26 || 16 || 10 || 2133 || 2082 || 51 || 42
|- bgcolor="#ddffdd"
| 5. || המופארם
| 26 || 16 || 10 || 2066 || 1979 || 87 || 42
|- bgcolor="#ddffdd"
| 6. || וויבודינה
| 26 || 15 || 11 || 2194 || 2129 || 65 || 41
|- bgcolor="#ddffdd"
| 7. || בוסנה סרייבו
| 26 || 15 || 11 || 2093 || 2008 || 85 || 41
|- bgcolor="#ddffdd"
| 8. || זאדאר
| 26 || 14 || 12 || 2182 || 2073 || 109 || 40
|-
| 9. || סלובן ליובליאנה
| 26 || 13 || 13 || 2034 || 2018 || 16 || 39
|-
| 10. || יוניון אולימפיה
| 26 || 10 || 16 || 2056 || 2062 ||6- || 36
|-
| 11. || שירוקי
| 26 || 10 || 16 || 2002 || 2178 ||176- || 36
|-
| 12. || הליוס
| 26 || 7 || 19 || 1926 || 2108 ||182- || 33
|-
| 13. || זאגרב
| 26 || 5 || 21 || 1970 || 2231 ||261- || 31
|- bgcolor="#ffdddd"
| 14. || פיבוווארנה ליאשקו
| 26 || 4 || 22 || 1955 || 2291 ||336- || 30
|-
|}

==פלייאוף==
המשחקים נערכו בהיכל מירזה דליבשיץ', סרייבו.

קטגוריה:תחרויות כדורסל ב-2006
קטגוריה:תחרויות כדורסל ב-2005
קטגוריה:עונות בליגה האדריאטית